  Майя Бывальцева Дырпусъя тулыслэн кутсконэз Удмуртиын толалтэ кадь лымыё но южтолэзе кадь шуныт луоз. Со сярысь «ВКонтакте» мерлыко вотэсысь бамаз улосвыл Гидрометцентрлэн пресс-секретарез Алла Шумихина ивортэ. Баренцев зарезьысь лыктӥсь циклонлэн кужымез 28-тӥ тулыспалэ лябгес луоз на – лымы ӧжыт усёз. Нош 1-тӥ но 2-тӥ южтолэзе Ижкарын кема лымыялоз. Со дыре ик шӧдскымон шуныт кариськоз, кӧснуналэ +1…+2 градусозь луоз. Тодэ вайытом, Алла Шумихиналэн ивортэмезъя, тулыспал таиз тол понна тужгес лымыё толэзь луиз.  Тегъёс: Ижкар Гидрометцентр Удмуртия куазь тулыс  